**Doložka**

**vybraných vplyvov**

**A.1. Názov materiálu:** Koncepcia rozvoja pôdohospodárstva SR na roky 2013 - 2020

 **Termín začatia a ukončenia PPK:** 28.05.2013 – 10.06.2013

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy | x |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |  |
| 3. Sociálne vplyvy | x |  |  |
| – vplyvy na hospodárenie obyvateľstva, | x |  |  |
| – sociálnu exklúziu, | x |  |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie | x |  |  |
| 5. Vplyvy na informatizáciu spoločnosti |  | x |  |

**A.3. Poznámky**

Koncepcia predpokladá zníženie absolútneho objemu spolufinancovania PRV SR 2014 – 2020, z dôvodu presunu 25% z finančných prostriedkov z II. piliera do I. piliera, čo znamená úsporu výdavkov ŠR vo výške 134,07 mil. EUR. Táto čiastka by bola, v prípade neuskutočnenia presunu, použitá na spolufinancovanie II. piliera PRV SR 2014 – 2020. Z tohto dôvodu by sa teda mala použiť na financovanie CNDPs počas programového obdobia 2014 – 2020.

Druhú časť nekrytých výdavkov predstavuje predpokladaný objem financovania národných priorít, ktoré nie je možné identifikovať s prioritami PRV SR na roky 2014 – 2020. Tento negatívny vplyv však bude vykompenzovaný pozitívnymi vplyvmi na štátny rozpočet z titulu zvýšenia vytvorenia pracovných príležitostí predovšetkým pre dlhodobo nezamestnaných a pre rizikové skupiny nezamestnaných.

Celkové náklady na realizáciu navrhovaných opatrení a prioritných úloh sú vo výške 508 482 000 EUR. Okrem negatívneho vplyvu má Koncepcia rozvoja pôdohospodárstva SR na roky 2013 - 2020 aj pozitívny vplyvov na hospodárstvo a verejné financie Slovenskej republiky, ktorý však nevstupoval do výpočtov v žiadnej časti doložky vplyvov. Z tohto pohľadu je správne povedať, že investíciou vo výške cca 13,4 mil. EUR a efektívnym čerpaním európskych prostriedkov, Slovenská republika vytvorí, kumulatívne do roku 2020, 18 674 pracovných miest. Pri priemernej mesačnej mzde v sektore poľnohospodárstva, lesníctva a rybolovu vo výške 602 EUR, vytvorenie 18 674 pracovných miest znamená:

* ročný príjem do štátneho rozpočtu na dani z príjmov vo výške cca 12,8 mil. EUR;
* ročný príjem do štátneho rozpočtu z titulu platenia odvodov zamestnávateľom vo výške cca 30 mil. EUR;
* ročný príjem z titulu platenia odvodov zamestnancov vo výške cca 18 mil. EUR;
* ročnú úsporu výdavkov štátu na dávkach v hmotnej núdzi, ak predpokladáme, že všetkých 18 674 pracovníkov bolo na ne odkázaných počas celého roka, vo výške cca 32 mil. EUR.

Navrhované opatrenia a prioritné úlohy sú navrhnuté s cieľom čo najefektívnejšie prispieť napĺňaniu strategických zámerov a cieľov spoločnej poľnohospodárskej politiky a programu rozvoja vidieka na budúce programové obdobie 2014 – 2020. Súčasne plne reflektujú priority vlády Slovenskej republiky definované v rámci jej programového vyhlásenia na roky 2012 – 2016. Sú navrhnuté so strategickým úmyslom Ministerstva pôdohospodárstva a rozvoja vidieka SR maximálne čerpať zdrojové prostriedky z fondov EÚ a zároveň čo najlepšie pripraviť slovenské poľnohospodárstvo a lesníctvo na blížiace sa výzvy zefektívňovania produkcie a potreby poskytnúť spotrebiteľovi čo najvyššiu pridanú hodnotu.

Z hľadiska vplyvov navrhovaných opatrení a prioritných úloh na štátny rozpočet, tieto plne rešpektujú pokračujúcu konsolidáciu verejných financií a spolu s požiadavkami na štátny rozpočet zároveň identifikujú pozitívne vplyvy na hospodárstvo Slovenskej republiky, najmä v oblasti zabezpečenia bezpečnosti a kvality potravín a zamestnanosti.

Z hľadiska vplyvov na podnikateľské prostredie koncepcia predpokladá zvýšenie zamestnanosti, zvýšenie investičnej aktivity a pozitívny vplyv na príjmy poľnohospodárskych subjektov. Vzhľadom na súčasnú situáciu v poľnohospodárstve opatrenia v rámci koncepcie znamenajú zastavenie poklesu a naštartovanie rastu, zároveň sa neočakáva narušenie rovnováhy na trhu.

Z hľadiska vplyvov na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť koncepcia predpokladá zlepšenie príjmov u 18 674 osôb zo skupín dlhodobo nezamestnaných a rizikových skupín nezamestnaných, zlepšenie prístupu k možnostiam modernizácie výrobných kapacít pre subjekty poľnohospodárskej a potravinárskej výroby a lesníctva a zlepšenie prístupu na trh práce pre dlhodobo nezamestnaných a rizikové skupiny nezamestnaných.

Z hľadiska vplyvov na životné prostredie sa predpokladá, že naplnenie cieľov, ktoré definuje koncepcia, bude mať pozitívny vplyv na zlepšovanie biologickej rozmanitosti, viazanie uhlíka, integritu, zdravie a odolnosť lesných ekosystémov.

**A.4. Alternatívne riešenia**

**A.5. Stanovisko gestorov**